sukhrobnurali/uzbek-legal-corpus huggingface dataset:
Ekinlarning payhon etilishiga qarshi kurashni kuchaytirish toʻgʻrisida
(decree, 2020-09-28)

Donli ekinlar payhon boʻlishiga yoʻl qoʻymaslik va ularni saqlashni taʼminlash, qishloq xoʻjalik mahsulotlari nazoratsiz nest-nobud boʻlishi hollarining oldini olish maqsadida: 1. Qoraqalpogʻiston Respublikasining Vazirlar Kengashi viloyatlar, tumanlarning hokimlari, fuqarolarning oʻzini oʻzi boshqarish organlari, mulkchilik shakllaridan qatʼi nazar, xoʻjaliklarning rahbarlari qishloq xoʻjaligi ekinzorlarida chorva va parrandalar boqish, shunday ekinzorlar orqali avtotransport yoki qishloq xoʻjalik texnikasini, hayvonlarni olib oʻtish kabi hamda ekinlarning payhon boʻlishiga olib keladigan boshqa buzgʻunchilik hollariga qarshi kurashni kuchaytirsinlar. 2. Ekinzorlarning egalari yoki mulkdorlari boʻlmish xoʻjaliklarning rahbarlariga ichki ishlar organlari va fuqarolarning oʻzini oʻzi boshqarish organlari vakillari bilan birgalikda ekinzorlarni payhon qilish hollarini aniqlash va bunday buzgʻunchiliklarga yoʻl qoʻymaslik borasida muntazam reydlarni oʻtkazib turish vazifasi topshirilsin. Eng koʻp payhon qilib turiladigan joylarda kuzatish postlari oʻrnatilsin. Ekinzorlarni payhon qilish faktlari aniqlangan hollarda chorva, parranda, avtotransport, qishloq xoʻjalik texnikasi yoki boshqa payhon qilish vositalarining egalarini yoxud mulkdorlarini aniqlash uchun tezkor choralar koʻrilsin, aybdorlarni qonunda belgilangan moddiy, maʼmuriy yoki jinoiy javobgarlikka tortish uchun hujjatlar tegishli organlarga topshirilsin. 3. Belgilab qoʻyilsinki, mulkchilik shakllaridan qatʼi nazar, korxonalarga, tashkilotlarga yoki fuqarolarga qarashli boʻlgan payhon qilish vositalari bundan buyon to egalari yoki mulkdorlari payhon yetkazgan ziyonning oʻrnini toʻla qoplamagunlariga qadar ushlab turiladi. 4. Oʻzbekiston Respublikasining Ichki ishlar vazirligi ekinlar payhon boʻlishining oldini olishga doir kechiktirib boʻlmaydigan choralarni koʻrsin, profilaktika ishlarini olib borish uchun tegishli postlar oʻrnatsin va amaldagi qonunlarga qatʼiy muvofiq ravishda buzgʻunchilarga nisbatan qattiq choralarni qoʻllasin, har bir payhon qilish fakti boʻyicha aybdorlarni javobgarlikka tortmasdan qolmasin. 5. Prokuratura va IIV organlari, sudlar ekinlarning payhon qilinishi toʻgʻrisida hujjatlar olinganida ularni tezkorlik bilan koʻrib chiqsinlar, aybdorlarga nisbatan qatʼiy jazo choralarini, hatto ozodlikdan mahrum qilish chorasini qoʻllasinlar. 6. Oʻzbekiston Respublikasining Prokuraturasi ekinlarning saqlanishini taʼminlashga qaratilgan qonunlarning ijrosi ustidan nazoratni kuchaytirsin. 7. Ushbu Farmonning bajarilishini nazorat qilish Oʻzbekiston Respublikasining Bosh prokurori B. Mustafoyev, Qoraqalpogʻiston Respublikasi Vazirlar Kengashining raisi, viloyatlar va tumanlarning hokimlari, huquqni muhofaza qilish organlari, xoʻjaliklar hamda fuqarolarning oʻzini oʻzi boshqarish organlari rahbarlarining zimmasiga yuklansin.
OʻZBEKISTON RESPUBLIKASIDA RADIONAVIGATSIYA SOHASIDAGI MUVOFIQLAShTIRUVChI FAOLIYATNI TAKOMILLAShTIRISh TOʻGʻRISIDA
(resolution, 2019-02-23)

Oʻzbekiston Respublikasi korxonalari, tashkilotlari va idoralarining radionavigatsiya tizimlarini yaratish va ulardan foydalanish sohasidagi davlatlararo hamkorligini muvofiqlashtirish, shuningdek, respublikada integratsiyalashgan radionavigatsiya maydonlarini yaratish, xoʻjalik va harbiy isteʼmolchilarni navigatsiya axboroti bilan taʼminlash ishini muvofiqlashtirish maqsadida Vazirlar Mahkamasi qaror qiladi: 1. Radionavigatsiya tizimlarini yaratish va ulardan foydalanish sohasidagi davlatlararo hamkorlik masalalarini muvofiqlashtirish, respublikada integratsiyalangan radionavigatsiya maydonlarini yaratish hamda barcha isteʼmolchilarning navigatsiya axborotiga boʻlgan ehtiyojini qondirishga oid vazifalar Fuqaro aviatsiyasi xalqaro tashkiloti ishlari boʻyicha Oʻzbekiston Respublikasi Davlat komissiyasiga yuklansin. 2. Vazirlar Mahkamasining “Fuqaro aviatsiyasi xalqaro tashkiloti ishlari boʻyicha Oʻzbekiston Respublikasi Davlat komissiyasi toʻgʻrisida” 1993-yil 7-iyundagi 271-son qarori bilan tasdiqlangan Fuqaro aviatsiyasi xalqaro tashkiloti ishlari boʻyicha Oʻzbekiston Respublikasi Davlat komissiyasi tarkibiga (3-band) Energetika va elektrlashtirish vazirining oʻrinbosari, Davlat soliq qoʻmitasi, Fan va texnika Davlat qoʻmitasi, Davlat geologiya qoʻmitasi, “Oʻzavtotrans” davlat korporatsiyasi raislarining oʻrinbosarlari, “Oʻzbekiston temir yoʻllari” davlat-aksionerlik kompaniyasi raisi, “Oʻzbekkosmos” davlat agentligi bosh direktorining oʻrinbosari lavozimlariga koʻra va koʻrsatib oʻtilgan organlar rahbarlarining tavsiyasiga binoan kiritilsinlar. 3. Fuqaro aviatsiyasi xalqaro tashkiloti ishlari boʻyicha Oʻzbekiston Respublikasi Davlat komissiyasi raisi, “Oʻzbekiston havo yoʻllari” Milliy aviakompaniya bosh direktori (Rafiqov) komissiya aʼzolaridan radionavigatsiya boʻyicha doimiy ishlovchi qoʻmita tashkil qilsin. 4. Radionavigatsiya boʻyicha doimiy ishlovchi qoʻmitaning xalqaro, idoralararo va milliy tashkilotlardagi faoliyatiga, xalqaro konferensiyalar ham komissiyalarda respublika vakillarini tashkil etishga aloqador xarajatlari manfaatdor vazirliklar va idoralarning ulushlari hisobiga qoplanishi nazarda tutilsin. 5. Mazkur qarorning bajarilishini nazorat qilish Bosh vazirning oʻrinbosari R.R.Yunusov zimmasiga yuklansin.
OʻZBEKISTON RESPUBLIKASIDA XORIJIY SARMOYALAR BILAN KORXONALAR, XALQARO BIRLAShMALAR VA TAShKILOTLAR, ShUNINGDEK, ULARNING TARKIBIY BOʻLINMALARINI TAShKIL ETISh VA FAOLIYATI TARTIBI TOʻGʻRISIDAGI NIZOMGA OʻZGARTIRISh KIRITISh TOʻGʻRISIDA
(resolution, 1995-03-02)

Oʻzbekiston Respublikasida oʻzbekistonlik va xorijiy yuridik shaxslar hamda fuqarolar ishtirokida qoʻshma korxonalar tashkil etishi va ularning faoliyatini davlat tomonidan boshqarishni tartibga solish maqsadida Vazirlar Mahkamasi qaror qiladi: Vazirlar Mahkamasining 1991-yil 12-noyabrdagi 290-son qarori bilan tasdiqlangan Oʻzbekiston Respublikasida xorijiy sarmoyalar bilan korxonalar, xalqaro birlashmalar va tashkilotlar, shuningdek, ularning tarkibiy boʻlinmalarini tashkil etish va faoliyati tartibi toʻgʻrisidagi Nizom 43-bandining ikkinchi xatboshi quyidagi tahrirda bayon qilinsin: “Oʻzbekiston Respublikasi hududida qoʻshma korxona tashkil etish toʻgʻrisidagi yoki asosiy fondlari 20 mln AQSh dollariga teng boʻlgan summadan oshadigan ishlab turgan Oʻzbekiston korxonasining aksiyalarini yoki paylarini xorijiy investorga sotish yoʻli bilan Oʻzbekiston korxonasini qoʻshma korxonaga aylantirish toʻgʻrisidagi qaror Oʻzbekistonlik qatnashchi tomonidan Oʻzbekiston Respublikasi Vazirlar Mahkamasining roziligi bilan qabul qilinadi”.
OʻZBEKISTON RESPUBLIKASI VAZIRLAR MAHKAMASI APPARATI TUZILMASIGA QISMAN OʻZGARTIRIShLAR KIRITISh TOʻGʻRISIDA
(resolution, 1997-05-20)

Qurilish, transport va aloqa kompleksi faoliyatini takomillashtirish hamda uning ish samaradorligini oshirish maqsadida Vazirlar Mahkamasi qaror qiladi: 1. Kapital qurilish boʻlimining transport va aloqa shuʼbasi negizida Vazirlar Mahkamasi apparati xodimlarining umumiy sonini 2 nafarga koʻpaytirgan holda 5 xodimdan iborat mustaqil Transport va aloqa boʻlimi tashkil etilsin. 2. Kapital qurilish, transport va aloqa boʻlimi Qurilish, binokorlik materiallari sanoati va kommunal xizmat koʻrsatish boʻlimiga aylantirilsin. 3. Kompleks rahbari R. R. Yunusov oʻn kun muddatda Qurilish, binokorlik materiallari sanoati va kommunal xizmat koʻrsatish boʻlimi hamda Transport va aloqa boʻlimi toʻgʻrisidagi nizomni belgilangan tartibda tasdiqlasin.
SAMARQAND DAVLAT CHET TILLAR INSTITUTINI TASHKIL ETISH TOʻGʻRISIDA
(resolution, 1994-11-09)

Oʻzbekiston Respublikasi Prezidentining “Samarqand davlat chet tillar institutini tashkil etish toʻgʻrisida” 1994-yil 8-noyabrdagi Farmoniga muvofiq Vazirlar Mahkamasi qaror qiladi: 1. 1994-yil 1-dekabrdan boshlab Samarqand davlat universitetining tegishli fakulteti negizida Samarqand davlat chet tillar instituti tashkil etilsin. 2. Quyidagilar institut faoliyatining asosiy yoʻnalishlari etib belgilansin: roman- german filologiyasi sohasida mutaxassislar tayyorlash; chet tillar boʻyicha pedagoglar, keng ixtisosli tarjimonlar va ekskursiya olib boruvchilarni tayyorlash; maktabgacha tarbiya pedagogikasi va psixologiyasi boʻyicha chet tillarni biladigan mutaxassislar tayyorlash va ularni qayta tayyorlash; oliy taʼlim negizida til ixtisosliklari boʻyicha kadrlarni jadal oʻqitish; chet tillar boʻyicha mutaxassislarning malakasini oshirish; 1995/96 oʻquv yilidan boshlab oʻquv jarayoniga yangi pedagogik texnologiyalarni, shu jumladan, chet tillarni jadal oʻqitish texnologiyalarini joriy qilish; institut moddiy-texnika bazasini mustahkamlash va rivojlantirish, bu maqsadlarda amaldagi qonunchilik doirasida oʻz ilmiy kuchlari imkoniyatlariga muvofiq pulli xizmatlar tarmogʻini tashkil etish. 3. Oʻzbekiston Respublikasi Oliy va oʻrta maxsus taʼlim vazirligi, bir oy muddatda yangi tashkil etilayotgan institut ustavini, tuzilmasini, oʻquv rejalari va til mutaxassislarini tayyorlash va qayta tayyorlash dasturlarini tasdiqlasin. 4. Samarqand viloyati hokimligi Oʻzbekiston Respublikasi Oliy va oʻrta maxsus taʼlim vazirligi bilan birgalikda: bir hafta muddatda institutni joylashtirish uchun tegishli bino ajratish masalasini hal qilsin; institut auditoriyalari va yotoqxonalarini zarur asosli tuzatish ishlarini amalga oshirsin. 5. Oʻzbekiston Respublikasi Moliya vazirligi institut xarajatlariga va uni oʻquv asbob-uskunalari bilan jihozlash, anjomlar va oʻqitishning texnik vositalarini xarid qilish uchun zarur mablagʻlar ajratsin. 6. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
IChKI BOZORNI DORI-DARMONLAR VA TIBBIYOT BUYuMLARI BILAN TOʻLDIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-09-28)

Dori-darmonlar, vaksinalar hamda tibbiyot buyumlari ishlab chiqarishni va respublikaga olib kelishni koʻpaytirishda “Oʻzfarmsanoat” davlat-aksionerlik konserni va dorixona muassasalari faoliyatini ragʻbatlantirish maqsadida: 1. Shu yilning 15-noyabridan boshlab 1996-yilning 1-yanvariga qadar “Oʻzfarmsanoat” davlat-aksionerlik konserni, shuningdek mulkchilik shakllaridan qatʼi nazar, dorixona muassasalari: dori-darmonlar va tibbiyot buyumlari xarid qilish uchun respublikadan tashqariga olib chiqib ketiladigan mahsulot uchun uni olib chiqib ketish soligʻi va boj toʻlashdan; xorijiy valyutadagi savdo-sotiq ishlaridan olingan valyuta daromadining bir qismini majburiy sotishdan ozod qilinsin. 2. Daromad /yalpi daromad/ soligʻi boʻyicha budjetga beriladigan badal hisobiga kiruvchi mablagʻning 50 foizi mazkur davr mobaynida “Oʻzfarmsanoat” davlat-aksionerlik konserni va dorixona muassasalari ixtiyorida qoldirilib, u oʻzlarining aylanma mablagʻlarini koʻpaytirishga sarflansin. 4. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklansin.
MILLIY VALYUTANING IChKI ERKIN MUOMALADA BOʻLIShI UChUN RESURSLARNI KOʻPAYTIRISh TOʻGʻRISIDA
(resolution, 2000-12-05)

Valyuta bozorini shakllantirish uchun resurs imkoniyatlarini kengaytirish va milliy valyuta — soʻmning ichki erkin muomalada boʻlishini taʼminlash maqsadida Vazirlar Mahkamasi qaror qiladi: 2. Oʻzbekiston Respublikasi Markaziy bankiga qayd etib oʻtilgan mablagʻlarni hamda qoʻshimcha valyuta mablagʻlarini Oʻzbekiston Respublikasi valyuta birjasida savdolar oʻtkazishga va uning asosida Markaziy bankning tegishli patentlariga ega boʻlgan yuridik va jismoniy shaxslarga soʻmlar erkin muomaladagi valyutaga belgilangan tartibda almashtirib berilishini taʼminlashga yoʻnaltirish tavsiya qilinsin. 3. Oʻzbekiston Respublikasi Tashqi iqtisodiy faoliyat milliy banki, vakil qilingan tijorat banklari birja savdolariga qoʻyiladigan erkin muomaladagi valyuta miqdorlarini koʻpaytirish chora-tadbirlarini koʻrsinlar. 4. Oʻzbekiston Respublikasi Markaziy banki, vakil qilingan tijorat banklari fuqarolarning soʻmlarni EMVga uzluksiz almashtirishi uchun ixtisoslashtirilgan almashtirish punktlarining valyuta bilan zarur miqdorlarda taʼminlanishi ustidan nazoratni kuchaytirsinlar. 5. Vazirlar Mahkamasining 1994-yil 11-apreldagi 195-son qarori 9-bandining Oʻzbekiston Respublikasi Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan valyuta mablagʻlari sotib olinishiga doir qismi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Bosh vazirning oʻrinbosari B.S.Hamidov zimmasiga yuklansin.
SAMARQAND DAVLAT ChET TILLAR INSTITUTINI TAShKIL ETISh TOʻGʻRISIDA
(decree, 1994-11-08)

Chet tillar sohasida kadrlar tayyorlashni jadallashtirish, mintaqadagi korxonalar va muassasalarning kengayib borayotgan xalqaro aloqalarni yuqori malakali mutaxassislar bilan taʼminlash maqsadida: 1. Oliy va oʻrta maxsus taʼlim vazirligi va Samarqand viloyat hokimligining Samarqand davlat universitetining tegishli fakulteti negizida Samarqand davlat chet tillar institutini tashkil etish toʻgʻrisidagi taklifi qabul qilinsin. 2. Quyidagilar institutning asosiy vazifasi qilib belgilansin: Chet tillarni puxta biladigan tarjimonlar va respublika taʼlim muassasalari uchun pedagoglar tayyorlash; Chet tillarni jadal oʻrgatishning ilgʻor pedagogik usullarini joriy etish; Chet tillar boʻyicha mutaxassislarning malakasini oshirish; Oliy maʼlumot negizida tarjimonlar va ekskursiya rahbarlarini jadal qayta oʻqitish; Institutning oʻz ilmiy kuchlarini rivojlantirish va moddiy-texnika bazasini mustahkamlash. 3. Oʻzbekiston Respublikasi Vazirlar Mahkamasi oʻn kun muddatda mazkur Farmonni amalga oshirish boʻyicha tashkiliy tadbirlarni koʻzda tutuvchi tegishli qaror tayyorlasin.
MEHNATNI MUHOFAZA QILIShNI DAVLAT TOMONIDAN BOShQARISh TOʻGʻRISIDA
(resolution, 2001-04-06)

“Mehnatni muhofaza qilish toʻgʻrisida” Oʻzbekiston Respublikasi Qonunini bajarish yuzasidan hamda mehnatni muhofaza qilishni davlat tomonidan boshqarishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Mehnat vazirligi zimmasiga mehnatni muhofaza qilish boʻyicha quyidagi asosiy vazifalarni amalga oshirish yuklansin: mulkchilik va xoʻjalik yuritish shakllaridan qatʼi nazar, barcha korxonalar uchun mehnatni muhofaza qilish boʻyicha normativ bazani ishlab chiqish va mehnatni muhofaza qilish sohasidagi yagona talablarni tuzish; mehnatni muhofaza qilish boʻyicha davlat kompleks va boshqa maqsadli dasturlarni ishlab chiqish va ularning bajarilishini nazorat qilish; jamoani va ishlovchilarni yakka tartibda himoyalash vositalari hamda ishlab chiqarish muhitini nazorat qilish asboblarini yaratish, ularni ishlab chiqarish va ular bilan taʼminlanganlik ustidan nazorat oʻrnatish; mehnatni muhofaza qilish boʻyicha davlat nazoratni olib borish va hamma joyda qonunchilik va boshqa normativ hujjatlarga rioya qilinishini tekshirish, Sanoatda va konchilikda ishlarning bexatar olib borilishini nazorat qilish agentligi vakolatiga kiritilgan masalalar bundan mustasnodir. 2. Oʻzbekiston Respublikasi Mehnat vazirligi mehnatni muhofaza qilishni davlat tomonidan boshqarish masalalarida bosh organ sifatida belgilansin. Belgilab qoʻyilsinki, Oʻzbekiston Respublikasi Mehnat vazirligi oʻz vakolati doirasida mehnatni muhofaza qilish masalalari boʻyicha qabul qilgan qarorlar, faoliyat turlari va mulkchilik shakllaridan qatʼi nazar, vazirliklar, idoralar, korporatsiyalar, uyushmalar, birlashmalar, muassasalar, tashkilotlar va korxonalar, mahalliy boshqaruv organlari, mansabdor shaxslar va fuqarolar tomonidan bajarilishi shartdir. 3. Mehnat vazirligi tarkibida Mehnatni muhofaza qilish boshqarmasi va Qoraqalpogʻiston Respublikasi Mehnat vazirligida, viloyatlar va Toshkent shahar mehnat, ish bilan taʼminlash hamda aholini ijtimoiy himoya qilish boshqarmalarida belgilangan xodimlar soni doirasida tegishli boʻlinmalar tuzilsin. 4. Oʻzbekiston Kasaba uyushmalari Federatsiyasi Kengashi bilan kelishilgan holda Toshkent mehnatni muhofaza qilish ilmiy-tadqiqot instituti Oʻzbekiston Respublikasi Mehnat vazirligi tizimiga kiritilsin. Oʻzbekiston Respublikasi Mehnat vazirligi bir oy muddatda mehnatni muhofaza qilish muammolari boʻyicha tadqiqotlar dasturini, ularni mablagʻ bilan taʼminlash hajmlarini aniqlash uchun, fan va texnika davlat qoʻmitasi taqdim etsin. 5. Oʻzbekiston Respublikasi Mehnat vazirligi ikki oy muddatda manfaatdor organlar bilan kelishilgan holda Mehnatni muhofaza qilish boshqarmasi toʻgʻrisidagi Nizom loyihasini ishlab chiqsin va tasdiqlash uchun Vazirlar Mahkamasiga kiritsin. 6. Mazkur qarorning bajarilishini nazorat qilish Bosh vazirning oʻrinbosari B. S. Hamidov zimmasiga yuklansin.
“OʻZBEKISTON TEMIR YOʻLLARI” DAVLAT-AKSIONERLIK KOMPANIYASINI TUZISh TOʻGʻRISIDA
(decree, 2020-03-20)

Xalq xoʻjaligi va aholining temir yoʻl transportida yuk va yoʻlovchilarni tashish ehtiyojlarini toʻla qondirish hamda temir yoʻlning barqaror va xavf-xatarsiz ishlashini taʼminlash maqsadida: 1. Temir yoʻl transporti tizimining Oʻzbekiston Respublikasi hududida joylashgan temir yoʻl korxonalari va temir yoʻl boʻlimlari, sanoat, qurilish, savdo va taʼminot korxonalari, xalq taʼlimi, sogʻliqni saqlash, madaniyat va sport, loyiha-konstruktorlik tashkilotlari, boshqa tashkilotlari, korxonalari va muassasalari negizida “Oʻzbekiston temir yoʻllari” davlat-aksionerlik kompaniyasi tashkil etilsin. 3. “Oʻzbekiston temir yoʻllari” Aksiyadorlik jamiyatining quyidagi asosiy vazifalari va faoliyat yoʻnalishlari belgilab qoʻyilsin: temir yoʻl transportida yuk va yoʻlovchilarni tashish sohasida bozor talablarini tadqiq etish, uni rivojlantirish istiqbolini belgilash va Oʻzbekiston Respublikasi iqtisodiyotini tarkibiy qayta qurishni hisobga olgan holda joylashtirish; temir yoʻl transporti xizmatidan foydalanadigan korxonalarga taklif etiladigan koʻp yoʻnalishdagi xizmat sohasini vujudga keltirish asosida transport xizmati bozorida temir yoʻl transportining raqobatga bardoshligini taʼminlash; temir yoʻl tarmoqlari ishi barqarorligini, poyezdlarni oʻtkazish qobiliyatini oshirishga doir chora-tadbirlar majmuini ishlab chiqish va amalga oshirish; temir yoʻl transportini kompleks rivojlantirishga qaratilgan ilmiy-texnik yutuqlar, yangi texnika va texnologiyalar, investitsiya dasturlarini ishlab chiqish va temir yoʻl transportida joriy etish; sarf-xarajatlarni kamaytirish va foydalanuvchi mijozlarga xizmat koʻrsatish sifatini oshirishni hisobga olgan holda yuk, yoʻlovchi, pochta va bagajni tashishga oid tariflarni (tarif stavkalarini) ishlab chiqish va vakolatli organlar bilan kelishish. 5. Oʻzbekiston Respublikasi Vazirlar Mahkamasi oʻn kun muddatda “Oʻzbekiston temir yoʻllari” davlat-aksionerlik kompaniyasining faoliyatini tashkil etish toʻgʻrisida qaror qabul qilsin, uning tarkibini va nizomini tasdiqlasin.
BINOLAR VA INSHOOTLAR MAJMUINI TOSHKENT SHAHAR HOKIMLIGI BALANSIGA OʻTKAZISH TOʻGʻRISIDA
(resolution, 1994-11-02)

Konrad Adenauer nomidagi jamgʻarma vakolatxonasining Toshkent shahrida va Nemis iqtisodiyoti uyi vakolatxonasining Oʻzbekiston Respublikasida ishlashi uchun zarur shart-sharoitlar yaratish maqsadida Vazirlar Mahkamasi qaror qiladi: 1. Jahon iqtisodiyoti va diplomatiya universiteti Akademik H.Abdullayev, 47-uyga joylashgan binolar va inshootlar majmuini yon-atrofidagi joylar bilan Toshkent shahar hokimligi balansiga oʻtkazsin. 2. Toshkent shahar hokimligi Konrad Adenauer nomidagi jamgʻarma vakolatxonasi va Nemis iqtisodiyoti uyi vakolatxonasini koʻrsatib oʻtilgan binolar va inshootlar majmuiga shartnoma asosida joylashtirsin.
OʻZBEKISTON RESPUBLIKASIDA DON MAHSULOTLARINI SOTIShNI TARTIBGA SOLIShNING QOʻShIMChA ChORA-TADBIRLARI TOʻGʻRISIDA
(resolution, 2022-07-22)

Respublikada don mahsulotlari resurslaridan oqilona foydalanish ustidan nazoratni kuchaytirish va ularni sotishni tartibga solish maqsadida Vazirlar Mahkamasi qaror qiladi: 1. 1995-yildan boshlab don mahsulotlari bozor fondlariga egalik qilish funksiyasi “Oʻzbeksavdo” davlat uyushmasidan “Oʻzdonmahsulot” davlat korporatsiyasiga berilsin. 2. “Oʻzdonmahsulot” davlat korporatsiyasi tuzilmasida don mahsulotlarining bozor va bozordan tashqari fondlarini shakllantirish va taqsimlash, shuningdek, ularni isteʼmol qilish va sarflashning belgilangan normalariga muvofiq hisobga olish va hisoboti boʻyicha 3 kishidan iborat tarkibiy boʻlinma tashkil etilsin. 4. Vazirlar Mahkamasining “Oʻzbekiston SSR aholisiga kundalik ehtiyoj tovarlarini belgilashgan normaga muvofiq berish ustidan nazoratni kuchaytirish toʻgʻrisida” 1991-yil 1-apreldagi 80-son qarorining 1 bandidan “un, yopma” soʻzlari chiqarib tashlansin. 6. Oʻzbekiston Respublikasi “Oʻzistiqbolstat” davlat qoʻmitasi quyidagi prognoz maʼlumotlarni “Oʻzdonmahsulot” davlat korporatsiyasiga har yili taqdim etsin: respublika aholisining viloyatlar va shaharlar boʻyicha keyingi yil boshigacha hamda oxirigacha boʻlgan, shuningdek, yillik oʻrta hisobdagi soni toʻgʻrisida; maxsus isteʼmolchilar boʻyicha don mahsulotlari resurslarining sarflanishi hajmlari toʻgʻrisida. 10. Mazkur qarorning bajarilishini nazorat qilish Oʻzbekiston Respublikasining Bosh vaziri A. Mutalov zimmasiga yuklansin.
OʻZBEKISTON RESPUBLIKASI AHOLISIGA BERILADIGAN KOMPENSATSIYA TOʻLOVLARINI KOʻPAYTIRISh TOʻGʻRISIDA
(decree, 1995-02-07)

Isteʼmol tovarlari va xizmatlarning bozor narxlarini shakllantirish sharoitlarida aholi turmush darajasini qoʻllab-quvvatlash maqsadida: 1. 1994-yilning 1-noyabridan Oʻzbekiston Respublikasi aholisiga berilayotgan amaldagi har oylik kompensatsiya toʻlovlari 1,5 baravar — 100 soʻmdan 150 soʻmgacha koʻpaytirilsin. 2. Koʻrsatilgan kompensatsiyalarni toʻlashning amaldagi tartibi va shartlari saqlanib qolinsin. 4. Oʻzbekiston Respublikasi Moliya vazirligi uch kun muddatda mazkur Farmondan kelib chiqadigan oʻzgartirishlarni kompensatsiyalar toʻlashning muvaqqat tartibiga kiritsin va ularni vazirliklar, idoralar, konsernlar, korporatsiyalar, uyushmalar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimlariga yetkazsin. 5. Oʻzbekiston Respublikasi Prezidentining 1994-yil 31-avgustdagi PF-940-son Farmonining 1 va 6-bandlari oʻz kuchini yoʻqotgan deb hisoblansin. 6. Mazkur Farmonning bajarilishini nazorat qilish Oʻzbekiston Respublikasi Vazirlar Mahkamasiga yuklansin.